# Zmluva o dielo

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len “**Zmluva**“) medzi:

|  |  |
| --- | --- |
| **1. Objednávateľ** | **eustream, a.s.** |
| Sídlo: | Votrubova 11/A, 821 09 Bratislava, Slovensko |
| Zapísaný v: | Obchodnom registri Okresného súdu Bratislava I,  Oddiel: Sa, Vložka č.: 3480/B |
| Zastúpený: |  |
| IČO: | 35 910 712 |
| IČ DPH: | SK2021931175 |
| DIČ | 2021931175 |
| Bankové spojenie I.: | VÚB, a.s., Bratislava |
| SWIFT (BIC): | SUBASKBX |
| IBAN: | SK72 0200 0000 0000 0110 1153 |
| Bankové spojenie II.: | Tatra banka, a.s., Bratislava |
| SWIFT (BIC): | TATRSKBX |
| IBAN: | SK78 1100 0000 0029 3570 0511 |
| Kontaktná osoba vo veciach zmluvných: | Ján Repa, strategický nákupca |
| Kontaktná osoba vo veciach  technických: | Marcel Heško, projektový manažér |
| (ďalej len “**Objednávateľ**“) |  |

|  |  |
| --- | --- |
| **2. Zhotoviteľ** |  |
| Sídlo: |  |
|  |  |
| Zapísaný v: | Obchodnom registri Okresného súdu [●] ,  Oddiel: [●], Vložka č.: [●] |
| Zastúpený: |  |
| IČO: |  |
| IČ DPH: |  |
| DIČ: |  |
| Bankové spojenie: |  |
| SWIFT (BIC): |  |
| IBAN: |  |
| Kontaktná osoba vo veciach zmluvných: |  |
| (ďalej len “**Zhotoviteľ**“) |  |

(ďalej spolu tiež “**Zmluvné strany**“ alebo osobitne “**Zmluvná strana**“)

# Obsah

[Zmluva o dielo 1](#_Toc23165906)

[Obsah 2](#_Toc23165907)

[Definície a skratky 3](#_Toc23165908)

[Článok I. Predmet a účel Zmluvy 5](#_Toc23165909)

[Článok II. Miesto a termín vykonania diela 6](#_Toc23165910)

[Článok III. Cena a platobné podmienky 7](#_Toc23165911)

[Článok IV. Práva a povinnosti zmluvných strán 8](#_Toc23165912)

[Článok V. Ochrana dôverných informácií 8](#_Toc23165913)

[Článok VI. Kybernetická bezpečnosť 9](#_Toc23165914)

[Článok VII. Subdodávateľ 10](#_Toc23165915)

[Článok VIII. Právo auditu 11](#_Toc23165916)

[Článok IX. Licenčné ustanovenia 12](#_Toc23165917)

[Článok X. Poistenie 13](#_Toc23165918)

[Článok XI. Preberacie testy ES 14](#_Toc23165919)

[Článok XII. Odovzdanie a prevzatie diela 15](#_Toc23165920)

[Článok XIII. Zodpovednosť za Vady a záruka 15](#_Toc23165921)

[Článok XIV. Náhradné diely 16](#_Toc23165922)

[Článok XV. Zmluvné sankcie 16](#_Toc23165923)

[Článok XVI. Osobitné ustanovenia 17](#_Toc23165924)

[Článok XVII. Ukončenie zmluvy 17](#_Toc23165925)

[Článok XVIII. Okolnosti vylučujúce zodpovednosť 18](#_Toc23165926)

[Článok XIX. Uplatňované právo a riešenie sporov 19](#_Toc23165927)

[Článok XX. Záverečné ustanovenia 19](#_Toc23165928)

# Definície a skratky

Pre účely tejto Zmluvy sa rozumie:

|  |  |
| --- | --- |
| ES | Elektrosústrojenstvo (synchrónny elektromotor pre pohon plynového kompresora) s nominálnym výkonom 25 MW, nachádzajúce sa na KS01. |
| Firmvér | nízkoúrovňový program určený pre mikroprocesorovú jednotku a vstupno-výstupné karty mikroprocesorového regulátora FM, ktorý poskytuje rozhranie medzi Hardvérom a systémovým a aplikačným počítačovým programom Softvéru. |
| Frekvenčný menič (FM) | Olejom chladená meničová zostava vysokonapäťového tyristorového regulovateľného usmerňovača (VYTYRUS) slúžiaca na frekvenčné riadenie synchrónneho elektromotora pre pohon plynového kompresora ako súčasti ES. |
| Hardvér | Akýkoľvek materiál a/alebo zariadenie dodané a/alebo implementované v rámci ES na základe tejto Zmluvy a/alebo  predchádzajúcich zmlúv uzavretých medzi Objednávateľom a dodávateľom takýchto zariadení a/alebo materiálov, najmä RC člen a FM. |
| Insolvenčná udalosť | začatie konkurzného, reštrukturalizačného alebo podobného insolvenčného konania vedeného voči Zhotoviteľovi podľa akéhokoľvek aplikovateľného právneho poriadku alebo vymenovanie likvidátora, správcu alebo osoby s podobnou funkciou vo vzťahu k celému majetku Zhotoviteľa alebo k akejkoľvek jeho časti |
| KS01 | Kompresorová stanica Objednávateľa 01 Veľké Kapušany, 079 48 Veľké Kapušany, Slovenská republika. |
| Prekážka plnenia zmluvy | akákoľvek iná udalosť ako Insolvenčná udalosť, v dôsledku ktorej nedôjde k plnenie predmetu tejto Zmluvy zo strany Zhotoviteľa v rozsahu činností, prác alebo služieb nevyhnutných na zabezpečenie prevádzky ES, ktoré priamo súvisia s prevádzkou základnej služby Objednávateľa a ktorej kontinuitu je potrebné v zmysle ZoKB a Vyhlášky o bezpečnostných opatreniach zabezpečiť aj po ukončení alebo splnení predmetu tejto Zmluvy |
| Podporná infraštruktúra Softvéru | Aplikácie pre kompiláciu zdrojového textu Softvéru do podoby strojového kódu vhodného pre nasadenie na zvolenom type mikroprocesorovej jednotky a vstupno-výstupných kartách mikroprocesorového regulátora FM (prekladač, downloader, linker |
| RC člen | Doska s odporovo kapacitnými prvkami ako súčasť FM. |
| Softvér | Systémový a aplikačný počítačový program dodaný a/alebo implementovaný v rámci ES na základe tejto Zmluvy a/alebo predchádzajúcich zmlúv uzavretých medzi Objednávateľom a dodávateľom daného systémového a aplikačného počítačového programu a Firmvér, ktoré umožňujú riadiť chod motora ES a ktoré sú súčasťou zariadenia mikoprocesorového regulátora FM. |
| Stavenisko | KS01, resp. jej príslušná časť v zmysle tejto Zmluvy. |
| Upgrade | Nasadenie vyššej verzie Softvéru, vrátane reinštalácie Softvéru na novú verziu a testovanie, ktorá spravidla obsahuje úpravy za účelom zvýšenia funkčnosti, prípadne i stability, kompatibility a bezpečnosti ES. |
| Update | Aktualizácia Softvéru alebo jeho častí, ktorá spravidla obsahuje úpravy (parametrizáciu) za účelom zvýšenia stability, kompatibility alebo bezpečnosti ES. |
| Vada | Akákoľvek vada, chyba, porucha alebo akýkoľvek iný problém Softvéru a/alebo Hardvéru brániaci jeho riadnemu a/alebo bezchybnému užívaniu resp. dohodnutému alebo obvyklému fungovaniu (vrátane právnych vád Softvéru a Hardvéru resp. ich častí), a/alebo spôsobujúci jeho čiastočné a/alebo úplné obmedzenie používania/ prevádzky. |
| Vyhláška o bezpečnostných opatreniach | Vyhláška Národného bezpečnostného úradu Slovenskej republiky č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení |
| ZoKB | zákon Národnej rady Slovenskej republiky č. 69/2018 Z.z. o kybernetickej bezpečnosti a o zmene a doplnení niektorých zákonov v znení neskorších predpisov |

# Predmet a účel Zmluvy

1. Predmet a účel tejto Zmluvy tvorí záväzok Zhotoviteľa vykonať pre Objednávateľa dielo pozostávajúce z činností Zhotoviteľa podľa špecifikácie uvedenej v bode 3. tohto článku a v Prílohe č. 1 Zmluvy (ďalej len „**Dielo**“), ktoré budú realizované v dvoch etapách nasledovne:
   1. Etapa 1 – inžiniering, vypracovanie inžinierskej a realizačnej projektovej dokumentácie, úpravu Frekvenčných meničov (ďalej len „**FM“**) na ES č. 1 nachádzajúceho sa na KS01 (ďalej ako „**ES1**“), a to v zmysle Technickej špecifikácie, ktorá tvorí Prílohu č. 1 Zmluvy;
   2. Etapa 2 – úprava FM na ES č. 2 nachádzajúceho sa na KS01 (ďalej ako „**ES2**“) a ES č. 3 (ďalej ako „**ES3**“) nachádzajúceho sa na KS01 (ES1, ES2 a ES3 ďalej spolu označované aj ako „**ES**“), a to v zmysle Technickej špecifikácie, ktorá tvorí Prílohu č. 1 Zmluvy;
2. Predmetom tejto Zmluvy je aj záväzok Zhotoviteľa po prevzatí riadne vykonaného Diela Objednávateľom a/alebo uplynutí záručnej doby podľa tejto Zmluvy vykonať, podľa potrieb a na základe požiadavky Objednávateľa, Upgrade a Update Softvéru, a to v rozsahu a za účelom zabezpečenia riadnej prevádzky ES, ktorá priamo súvisí s prevádzkou základnej služby Objednávateľa a ktorej kontinuitu je v zmysle ZoKB a Vyhlášky o bezpečnostných opatreniach potrebné zabezpečiť aj po splnení predmetu tejto Zmluvy podľa bodu 1. tohto článku Zmluvy.
3. Dielo pozostáva najmä, nie však výlučne, z nasledovných činností Zhotoviteľa:
   1. **Etapa 1:**
4. Inžiniering, vypracovanie inžinierskej a realizačnej projektovej dokumentácie úprav FM na ES1 v zmysle Prílohy č.1 Zmluvy;
5. Výmena existujúcich dosiek plošných spojov Siemens riadiacej elektroniky tyristorov na ES1 v zmysle Prílohy č.1 Zmluvy;
6. Výmena vane zemnej optoelektroniky na ES1 v zmysle Prílohy č.1 Zmluvy;
7. Dodanie novej sady optických káblov v zmysle Prílohy č.1 Zmluvy;
8. Úprava Hardvéru mikroprocesorového regulátora FM na ES1 v zmysle Prílohy č.1 Zmluvy;
9. Výmena prepojovacích káblov medzi regulačnou skriňou MODULEX XX12 a meničovými zostavami VYTYRUS v zmysle Prílohy č.1 Zmluvy;
10. Úprava Softvéru mikroprocesorového regulátora FM v zmysle Prílohy č.1 Zmluvy;
11. Úprava vnútorných obvodov regulačnej skrine MODULEX XX12 v zmysle Prílohy č.1 Zmluvy;
12. Výmena pôvodných olejových kondenzátorov RC členov v zmysle Prílohy č.1 Zmluvy;
13. Diagnostika, modifikácia a nastavenie FM v zmysle Prílohy č.1 Zmluvy;
14. Vykonanie všetkých potrebných skúšok vrátane vykonania 72 hodinového testu ES1, odborných prehliadok, úradných skúšok a/alebo technickej kontroly 1 etapy Diela podľa článku XI. Zmluvy (ďalej len “**skúšky ES1“**);
    1. **Etapa 2:**
15. Vypracovanie realizačnej projektovej dokumentácie úprav FM pre ES2 a ES3;
16. Výmena existujúcich dosiek plošných spojov Siemens riadiacej elektroniky tyristorov na ES2 a ES3 v zmysle Prílohy č.1 Zmluvy;
17. Výmena vane zemnej optoelektroniky na ES2 a ES3 v zmysle Prílohy č.1 Zmluvy;
18. Úprava Hardvéru mikroprocesorového regulátora FM na ES2 a ES3 v zmysle Prílohy č.1 Zmluvy;
19. Dodanie novej sady optických káblov v zmysle Prílohy č.1 Zmluvy;
20. Výmena prepojovacích káblov medzi regulačnou skriňou MODULEX XX12 a meničovými zostavami VYTYRUS v zmysle Prílohy č.1 Zmluvy;
21. Úprava Softvéru mikroprocesorového regulátora FM v zmysle Prílohy č.1 Zmluvy;
22. Úprava vnútorných obvodov regulačnej skrine MODULEX XX12 v zmysle Prílohy č.1 Zmluvy;
23. Výmena pôvodných olejových kondenzátorov RC členov v zmysle Prílohy č.1 Zmluvy;
24. Diagnostika, modifikácia a nastavenie FM v zmysle Prílohy č.1 Zmluvy;
25. Vykonanie 72 hodinového testu na ES2 a ES3;
26. Vykonanie všetkých potrebných skúšok vrátane vykonania 72 hodinového testu ES2 a ES3, odborných prehliadok, úradných skúšok a/alebo technickej kontroly 2 etapy Diela podľa článku XI. Zmluvy (ďalej len “**skúšky ES2 a ES3**“);
27. Odovzdanie kompletnej dokumentácie k Dielu, ktorá je potrebná na jeho prevzatie a užívanie v zmysle príslušných všeobecne záväzných platných právnych predpisov, technických noriem a požiadaviek Zmluvy, ako aj interných predpisov Objednávateľa, s ktorými bol Zhotoviteľ preukázateľne oboznámený (najmä návod na obsluhu a údržbu v slovenskom jazyku a riadne vyplnený záručný list dodávaných vecí, materiálov a zariadení, platné atesty a certifikáty, materiálové certifikáty, osvedčenie o vykonaných skúškach a odborných prehliadkach, osvedčenie zhotoviteľa o zaškolení a zoznam zaškolených pracovníkov alebo iná obdobná dokumentácia).
28. Vykonanie všetkých činností, poskytnutie všetkých plnení a služieb a dodávka všetkých materiálov a zariadení potrebných pre riadne vykonanie Diela, ktoré nie sú síce explicitne uvedené v tejto Zmluve a jej prílohách, poskytnutie ktorých však Zhotoviteľ mohol pri vynaložení riadnej odbornej starostlivosti predvídať v čase uzavretia Zmluvy s ohľadom na naplnenie predmetu Zmluvy, t.j. riadneho vykonania Diela v rozsahu a za podmienok uvedených v tejto Zmluve a jej prílohách.
29. Objednávateľ sa zaväzuje riadne vykonané Dielo od Zhotoviteľa prevziať a zaplatiť Zhotoviteľovi za jeho vykonanie cenu podľa článku III. Zmluvy.

# Miesto a termín vykonania diela

1. Miestom vykonania Diela je: KS 01.
2. Miesto vykonania Diela je zároveň aj miestom odovzdania Diela.
3. Zhotoviteľ je povinný vykonať a odovzdať Objednávateľovi riadne zhotovené a ukončené Dielo po častiach v nasledovných termínoch:

|  |  |  |
| --- | --- | --- |
| Míľnik | Časť Diela | Termín |
| 1 Míľnik | Odovzdanie časti Diela v rozsahu:  Vykonanie inžinieringu a vypracovanie inžinierskej a projektovej dokumentácie úpravy FM na ES1 v zmysle článku I. bod 3.1. písm. a) tejto Zmluvy. | Do 3 mesiacov od podpisu Zmluvy. |
| 2 Míľnik | Odovzdanie časti Diela v rozsahu:  Úprava FM na ES1 a vykonanie 72 hodinového testu ES1 v zmysle článku I. bod 3.1. písm. b) – k) tejto Zmluvy. | Do 8 mesiacov od podpisu Zmluvy. |
| 3 Míľnik | Odovzdanie časti Diela v rozsahu:  Úprava FM na ES2 a ES3 vykonanie 72 hodinového testu ES2 a ES3 v zmysle článku I. bod 3.2. tejto Zmluvy. | Do 14 mesiacov od podpisu Zmluvy. |

1. V prípade, ak na strane Objednávateľa nastanú z akýchkoľvek dôvodov také skutočnosti, pre ktoré nebude možné dodržať termín vykonania Diela podľa článku II. bod 3. Zmluvy, je Objednávateľ povinný tieto skutočnosti oznámiť Zhotoviteľovi bez zbytočného odkladu, vrátane nového termínu plnenia.

# Cena a platobné podmienky

1. Zmluvné strany sa dohodli na cene Diela vo výške [●] EUR bez DPH, (slovom [●] eur bez DPH). Podrobná špecifikácia ceny Diela je uvedená v Prílohe č. 2 Zmluvy.
2. Zmluvné strany sa dohodli, že cenu za Dielo podľa bodu 1. tohto článku Zmluvy Objednávateľ uhradí v prospech Zhotoviteľa bankovým prevodom po častiach na základe čiastkových faktúr, vystavených Zhotoviteľom nasledovne:
3. 15 % z ceny Diela uvedenej v bode 1. tohto článku po splnení a protokolárnom odovzdaní míľnika č. 1 v zmysle tejto Zmluvy;
4. 40% z ceny Diela uvedenej v bode 1. tohto článku po splnení a protokolárnom odovzdaní míľnika č. 2 v zmysle tejto Zmluvy;
5. 45% z ceny Diela uvedenej v bode 1. tohto článku po splnení a protokolárnom odovzdaní míľnika č. 3 a ukončení Diela v zmysle tejto Zmluvy;
6. K cene podľa tohto článku bude uplatnená DPH v zmysle platných právnych predpisov.
7. Objednávateľ je povinný zaplatiť Zhotoviteľovi cenu Diela na základe čiastkových faktúr vystavených Zhotoviteľom a doručených Objednávateľovi po riadnom zhotovení, odovzdaní a prevzatí časti Diela Objednávateľom. Prílohu faktúry musí tvoriť preberací protokol podpísaný oboma Zmluvnými stranami potvrdzujúci odovzdanie časti Diela Zhotoviteľom a jeho prevzatie Objednávateľom.
8. Ak súčasťou Diela je aj dodanie štandardných softvérových produktov, ktoré nie sú vyvíjané osobitne pre účely tejto Zmluvy, Zhotoviteľ je povinný uviesť na príslušnej faktúre aj presný názov SW (podľa názvoslovia výrobcu SW), jeho verziu, release, jazykovú mutáciu a počet poskytnutých licencií a jeho cenu, resp. cenu za licencie. Zároveň je Zhotoviteľ povinný poskytnúť Objednávateľovi na jeho žiadosť aj vyjadrenie k dodávanému softvéru pre účely aplikácie prípadnej zrážky dane v zmysle platných predpisov.
9. V prípade, ak súčasťou diela je aj dodanie Hardvéru (počítač, notebook, server a pod.), je Zhotoviteľ povinný uviesť na príslušnej faktúre aj názov (model) dodaného hardvéru a jeho výrobné číslo (Serial Number).
10. V prípade, ak súčasťou Hardvéru sú predinštalované OEM softvérové produkty (napríklad operačný systém), je Zhotoviteľ povinný uviesť na príslušnej faktúre, že spolu s HW (SN:xxx) sú dodané aj OEM softvérové produkty (ďalej aj ako „OEM SW“) a uviesť presný názov OEM SW (podľa názvoslovia výrobcu SW), verziu OEM SW, release OEM SW a jazykovú mutáciu OEM SW. Zhotoviteľ je povinný predložiť najneskôr spolu s príslušnou faktúrou aj prehlásenie o tom, že dodaný SW je OEM verziou.
11. Lehota splatnosti faktúr je 30 dní odo dňa ich doručenia druhej Zmluvnej strane. Pokiaľ posledný deň lehoty splatnosti pripadne na deň pracovného voľna, pokoja alebo sviatok v Slovenskej republike, ako deň splnenia peňažného záväzku bude Zmluvnou stranou za rovnako dohodnutých cenových a platobných podmienok akceptovaný nasledujúci prvý pracovný deň.
12. Zmluvné strany sa dohodli, že v prípade, ak Objednávateľ prevezme od Zhotoviteľa časť Diela s drobnými vadami a/alebo nedorobkami, ktoré nebránia funkčnosti Diela ako celku a ktoré súčasne budú uvedené v preberacom protokole spolu s lehotou na ich odstránenie, je Objednávateľ oprávnený zadržať finančnú čiastku vo výške 10 % z ceny príslušnej časti Diela (ďalej len “**zádržné**“) do doby odstránenia všetkých vád a nedorobkov Zhotoviteľom. Zhotoviteľ je povinný vo faktúre vyčísliť výšku zádržného. Momentom uplatnenia nároku na zádržné Objednávateľom podľa tohto bodu prestáva plynúť lehota splatnosti časti dotknutej faktúry, a to až do výšky zádržného.
13. Objednávateľ uhradí zádržné do 10 pracovných dní od dátumu podpísania zápisu o odstránení všetkých vád a nedorobkov uvedených v preberacom protokole v súlade s bodom 9. vyššie oboma Zmluvnými stranami.
14. Ďalšie platobné, fakturačné a daňové podmienky, ktorými sa Zmluvné strany riadia pri plnení tejto Zmluvy, vrátane náležitostí faktúry, sú uvedené vo Všeobecných obchodných podmienkach na vykonanie prác a poskytnutie služieb Objednávateľa, ktoré tvoria Prílohu č. 3 k tejto Zmluve (ďalej len “**Všeobecné obchodné podmienky**“).

# Práva a povinnosti zmluvných strán

1. Zhotoviteľ je povinný vykonať Dielo na svoje náklady a na svoje nebezpečenstvo.
2. Zhotoviteľ je povinný vykonať Dielo s vynaložením odbornej starostlivosti, tak aby bol splnený účel Zmluvy.
3. Zhotoviteľ je povinný včas a bez zbytočného odkladu informovať Objednávateľa o všetkých dôležitých skutočnostiach, súvisiacich s plnením predmetu Zmluvy, ktoré môžu ohroziť alebo obmedziť plnenie predmetu Zmluvy zo strany Zhotoviteľa, prípadne spôsobiť omeškanie plnenia predmetu Zmluvy Zhotoviteľom.
4. Zhotoviteľ je povinný pri plnení Zmluvy dodržiavať (i) všeobecne záväzné právne predpisy (ii) príslušné technické predpisy a/alebo technické normy a/alebo iné relevantné technické pravidlá vzťahujúce sa k činnostiam Zhotoviteľa, ktoré sú predmetom tejto Zmluvy, (iii) interné normy, predpisy, smernice a príkazy, vydané Objednávateľom, ktoré upravujú činnosti tvoriace predmet tejto Zmluvy, za podmienky, že bol s nimi Zhotoviteľ oboznámený.
5. Zhotoviteľ sa zároveň zaväzuje dodržiavať všetky povinnosti uvedené v Metodickom pokyne “Povinnosti dodávateľov a zmluvných partnerov v ochrannom pásme prepravnej siete, v objektoch a na technologických zariadeniach spoločnosti eustream a.s. v oblasti BOZP a environmentu“, ktorý tvorí Prílohu č. 4 Zmluvy.
6. Zhotoviteľ zodpovedá za prípadné škody spôsobené tretím osobám, ktoré vznikli pri plnení Diela, ak boli zapríčinené Zhotoviteľom.
7. Zhotoviteľ môže poveriť vykonaním Diela alebo jeho časti inú osobu iba na základe predchádzajúceho písomného súhlasu Objednávateľa.
8. V prípade, ak Zhotoviteľ pri plnení Zmluvy dodá vyhradený výrobok v zmysle zákona č. 79/2015 Z.z. o odpadoch v znení neskorších predpisov, zodpovedá tak za plnenie povinností vyplývajúcich z rozšírenej zodpovednosti výrobcu v súlade s týmto zákonom.

# Ochrana dôverných informácií

1. Zmluvné strany sú si vedomé toho, že v rámci plnenia tejto Zmluvy môžu oni alebo ich zamestnanci či zmluvní partneri, získať vedomou činnosťou druhej Zmluvnej strany alebo jej opomenutím prístup k dôverným informáciám tejto druhej Zmluvnej strany.
2. Za účelom ochrany dôverných informácií, ktoré budú medzi Zmluvnými stranami v rámci plnenia predmetu tejto Zmluvy poskytnuté a/alebo sprístupnené, Zmluvné strany sa zaväzujú uzavrieť Dohodu o zachovaní mlčanlivosti, a to podľa vzoru uvedeného v Prílohe č. 5 tejto Zmluvy.

# Kybernetická bezpečnosť

* + - 1. Objednávateľ ako prevádzkovateľ základnej služby podľa ust. § 3 písm. k) ZoKB, zaradený do registra prevádzkovateľov základných služieb v zmysle ust. § 17 ods. 2 písm. a) ZoKB, je podľa ust. § 19 ods. 2 ZoKB povinný uzatvoriť s dodávateľom na výkon činností, ktoré priamo súvisia s prevádzkou sietí a informačných systémov prevádzkovateľa základnej služby zmluvu o zabezpečení plnenia bezpečnostných opatrení a notifikačných povinností podľa ZoKB.
      2. V súlade s ust. § 8 a spôsobom podľa § 6 Vyhlášky o bezpečnostných opatreniach, Objednávateľ na základe kategorizácie ES (ako je definovaný v tejto Zmluve) a na základe analýzy rizík činností, prác a služieb dodávaných podľa tejto Zmluvy, touto Zmluvou stanovuje nasledovné povinnosti Zhotoviteľa v oblasti kybernetickej bezpečnosti:
    1. Zhotoviteľ sa zaväzuje dodržiavať **bezpečnostné politiky** a **bezpečnostné opatrenia** špecifikované v Prílohe č. 6 tejto Zmluvy (ďalej len „**Bezpečnostné politiky a opatrenia na zabezpečenie kybernetickej bezpečnosti**“), v rozsahu činností tam uvedených, a svojím podpisom tejto Zmluvy vyjadruje s nimi svoj súhlas,
    2. Zhotoviteľ sa zaväzuje chrániť všetky informácie poskytnuté mu Objednávateľom v rámci plnenia tejto Zmluvy v rozsahu, spôsobom a za podmienok stanovených pre ochranu dôverných informácií v článku V. tejto Zmluvy (ďalej len „**Sprístupnené informácie**“),
    3. Zhotoviteľ sa zaväzuje bezodkladne informovať Objednávateľa o každej zmene v Zozname osôb s prístupom k informáciám a údajom Objednávateľa (ďalej len „**Oprávnená osoba Zhotoviteľa**“), ktorý je Prílohou č. 8 tejto Zmluvy (ďalej tiež ako „**Zoznam osôb s prístupom k informáciám**“), a to najneskôr 10 dní pred uskutočnením tejto zmeny elektronickou formou vo formáte PDF doručenou elektronickou poštou na nasledovnú emailovú adresu Objednávateľa: [*cybersec@eustream.sk*](mailto:cybersec@eustream.sk); Zhotoviteľ sa súčasne zaväzuje zabezpečiť a preukázateľne informovať Objednávateľa o podpise vyjadrenia o zachovávaní mlčanlivosti každou Oprávnenou osobou Zhotoviteľa po zmene Zoznamu oprávnených osôb v zmysle predchádzajúcej vety, a to minimálne v rovnakom rozsahu a za rovnakých podmienok ako je stanovené v Dohode o zachovávaní mlčanlivosti uzavretej medzi Zmluvnými stranami v súlade s článkom V. tejto Zmluvy;
    4. V prípade, ak Zhotoviteľ v súvislosti s plnením a pre účely tejto Zmluvy bude využívať prístup do počítačovej siete Objednávateľa prostredníctvom siete Internet, Zhotoviteľ sa zaväzuje najneskôr v deň uzavretia tejto Zmluvy súčasne uzavrieť s Objednávateľom Zmluvu o pripojení externých subjektov, a to podľa vzoru uvedeného v Prílohe č. 5 tejto Zmluvy;
    5. Zhotoviteľ sa zaväzuje v priebehu plnenia predmetu tejto Zmluvy umožniť Objednávateľovi kontrolu plnenia Diela resp. jeho časti v priestoroch Zhotoviteľa, a to za podmienok a spôsobom dohodnutým v článku VIII. tejto Zmluvy.
    6. Zhotoviteľ môže poveriť vykonaním Diela alebo jeho časti inú osobu (ďalej len „**Subdodávateľ**“) iba na základe predchádzajúceho písomného súhlasu Objednávateľa, a to za podmienok a spôsobom dohodnutým v článku VII. tejto Zmluvy.
    7. Zhotoviteľ je povinný informovať Objednávateľa o každom kybernetickom bezpečnostnom incidente a o všetkých skutočnostiach majúcich vplyv na zabezpečenie kybernetickej bezpečnosti spôsobom a v rozsahu stanovenom v Prílohe č. 7 tejto Zmluvy;
    8. Po ukončení účelu, pre ktorý boli Sprístupnené informácie odovzdané alebo po zániku tejto Zmluvy sa Zhotoviteľ zaväzuje po doručení písomnej žiadosti Objednávateľa bez zbytočného odkladu odovzdať všetky originálne hmotné nosiče Sprístupnených informácií v písomnej alebo elektronickej podobe, pričom zákonné povinnosti Zmluvných strán týkajúce sa archivácie Sprístupnených informácií v súlade s právnymi predpismi týmto nie sú dotknuté. V prípade, že písomná žiadosť podľa predchádzajúcej vety nebude Zhotoviteľovi doručená v dobe deväťdesiatich (90) dní po zrušení účelu, pre ktorý boli Sprístupnené informácie poskytnuté alebo po zániku tejto Zmluvy, je Zhotoviteľ povinný originálne hmotné nosiče Sprístupnených informácií bezodkladne bezpečne zlikvidovať, ak nejde o prípady, v ktorých by likvidácia Sprístupnených informácií bola v rozpore so zákonom ustanovenou dobou uchovávania údajov alebo inou právnou povinnosťou ustanovenou Zhotoviteľovi všeobecne záväznými právnymi predpismi, od ktorých sa Zmluvné strany nemôžu odchýliť. Likvidáciou Sprístupnených informácií sa rozumie ich trvalé (ireverzibilné) vymazanie z ich fyzických nosičov alebo likvidácia samotných fyzických nosičov týchto informácií, a to vrátane všetkých existujúcich kópií. Ak Zhotoviteľovi vznikne povinnosť vrátiť alebo zlikvidovať Sprístupnené informácie, vráti alebo zlikviduje všetky Sprístupnené informácie, ako aj všetky deriváty vytvorené spracúvaním Sprístupnených informácií alebo na základe jeho výsledkov a zabezpečí, aby všetky Sprístupnené informácie, vrátane ich kópií, ktoré mu boli v súvislosti s touto Zmluvou poskytnuté alebo ktoré získal pri plnení tejto Zmluvy, boli vymazané zo všetkých sietí, informačných systémov a zariadení Zhotoviteľa. Zhotoviteľ na žiadosť Objednávateľa písomne potvrdí likvidáciu alebo vrátenie Sprístupnených informácií v ich plnom rozsahu, ktoré obsahuje dátum,  čas a spôsob ich likvidácie alebo vrátenia.
    9. Zhotoviteľ je povinný bezodkladne informovať Objednávateľa o všetkých dôležitých skutočnostiach, súvisiacich s plnením predmetu tejto Zmluvy, ktoré môžu ohroziť alebo obmedziť plnenie predmetu Zmluvy zo strany Zhotoviteľa, prípadne spôsobiť omeškanie plnenia predmetu tejto Zmluvy. Zhotoviteľ je tiež povinný bezodkladne informovať Objednávateľa o akýchkoľvek excesoch z riadneho plnenia tejto Zmluvy, najmä (no nielen) o okolnostiach týkajúcich sa závažného porušenia povinnosti Zhotoviteľa v zmysle tejto Zmluvy, ktoré môže mať vplyv na bezpečnosť sietí a informačných systémov Objednávateľa. Následky uvedených excesov a príčiny ich vzniku odstraňujú Zmluvné strany spoločne prostredníctvom účinných ochranných alebo nápravných opatrení,
    10. Záväzok Zhotoviteľovi udeliť, poskytnúť, previesť a/alebo postúpiť na Objednávateľa všetky potrebné licencie, práva alebo súhlasy nevyhnutné na zabezpečenie kontinuity prevádzkovania základnej služby Objednávateľa aj po ukončení tejto Zmluvy je upravený v Článku IX. (Licenčné ustanovenia) tejto Zmluvy.

# Subdodávateľ

1. Zhotoviteľ sa zaväzuje, že Dielo vykoná osobne, tzn. len prostredníctvom svojich zamestnancov alebo iných osôb v obdobnom pracovnom vzťahu.
2. V prípade, ak Zhotoviteľ má v úmysle poveriť vykonaním Diela alebo časti Diela tretiu osobu (Subdodávateľa), je povinný o tejto skutočnosti informovať Objednávateľa a požiadať o jeho písomný súhlas v lehote do 30 dní pred prvým dňom zamýšľaného vykonávania činnosti resp. prác prostredníctvom Subdodávateľa. Spolu so žiadosťou o súhlas predloží Zhotoviteľ Objednávateľovi informácie o Subdodávateľovi a doklady potrebné pre jeho činnosť v takom rozsahu, v akom sú potrebné na vykonávanie Diela Subdodávateľom, najmä informácie o:
3. identifikácii Subdodávateľa,
4. plánovanom rozsahu zapojenia do vykonávania Diela,
5. účele tohto zapojenia,
6. zdôvodnenia zapojenia daného Subdodávateľa a
7. zárukách a primeraných technických a organizačných opatreniach prijatých Subdodávateľom.
8. Bez predchádzajúceho písomného súhlasu Zhotoviteľa so zapojením Subdodávateľa podľa tohto článku nie je Zhotoviteľ oprávnený uzatvoriť so Subdodávateľom zmluvný vzťah týkajúci sa vykonávania Diela alebo jeho časti.
9. V prípade ak Zhotoviteľ poverí vykonaním Diela alebo jeho časti Subdodávateľa, Zhotoviteľ zodpovedá v plnom rozsahu za plnenie realizované Subdodávateľom, akoby ich vykonal sám.
10. Zhotoviteľ berie na vedomie, že ustanovenia tejto Zmluvy upravujúce zodpovednosť, práva a povinnosti Zhotoviteľa sa v rovnakom rozsahu vzťahujú na Subdodávateľa. Zhotoviteľ je povinný preukázateľným spôsobom oboznámiť Subdodávateľa s uvedenými právami, povinnosťami a ďalšími skutočnosťami.
11. Subdodávateľ je oprávnený vykonávať Dielo alebo jeho časť iba osobne, tzn. len prostredníctvom svojich zamestnancov alebo iných osôb v obdobnom pomere, pokiaľ sa Zmluvné strany tejto Zmluvy nedohodnú inak.
12. V prípade existencie všeobecného písomného povolenia Objednávateľa so zapojením Subdodávateľa je Zhotoviteľ povinný informovať Objednávateľa o akýchkoľvek zamýšľaných zmenách Subdodávateľov tak, aby mal Objednávateľ možnosť účinne namietať voči takýmto zmenám.
13. V zmluve so Subdodávateľom musí Zhotoviteľ dohodnúť priame právo Objednávateľa vykonať u Subdodávateľa audit alebo kontrolu v takom rozsahu, v akom je Objednávateľ oprávnený vykonať audit alebo kontrolu u Zhotoviteľa. Výkonom auditu alebo kontroly u Subdodávateľa môže Objednávateľ poveriť Zhotoviteľa; v uvedenom prípade Zhotoviteľ dokumentuje všetky audity a kontroly, ktoré na žiadosť Objednávateľa vykonal u Subdodávateľa, a na žiadosť ju predloží Objednávateľovi. Zhotoviteľ bezodkladne informuje Objednávateľa o akýchkoľvek nedostatkoch zistených u Subdodávateľa.
14. Zhotoviteľ sa zaväzuje, že vo vzťahu k výkonu činností Subdodávateľov zabezpečí konzistentnú úroveň ochrany Sprístupnených informácií tak, ako by ich v súlade s touto zmluvou vykonával Zhotoviteľ. Za akékoľvek konanie alebo opomenutie Subdodávateľa, najmä pokiaľ je v rozpore s právnymi predpismi alebo s touto Zmluvou, zodpovedá v plnom rozsahu Zhotoviteľ.

# Právo auditu

1. Objednávateľ má právo vykonať u Zhotoviteľa audit alebo kontrolu plnenia Diela a dodržiavania záväzkov vyplývajúcich z tejto Zmluvy a požiadaviek právnych predpisov zameraných na zabezpečenie kybernetickej bezpečnosti v zmysle ZoKB. V prípade, ak Objednávateľ nevykoná audit alebo kontrolu sám, môže vykonaním auditu alebo kontroly poveriť tretiu stranu, ktorá bude zaviazaná povinnosťou mlčanlivosti v rozsahu, v akom je k mlčanlivosti zaviazaný Objednávateľ. Zhotoviteľ poskytne Objednávateľovi všetky potrebné informácie a podklady na preukázanie súladu s požiadavkami ZoKB a Vyhláškou, ako aj preukázanie súladu s touto Zmluvou (ďalej len „Relevantná dokumentácia“). Audit je vykonávaný spravidla raz za rok, a ak to Objednávateľ považuje za potrebné, môže byť vykonaný aj častejšie. Kontroly sú vykonávané nepravidelne.
2. V priebehu auditu poskytuje Zhotoviteľ Objednávateľovi a/alebo Objednávateľom poverenému audítorovi náležitú súčinnosť, najmä:
   1. Relevantnú dokumentáciu, najmä interné smernice a iné relevantné predpisy, komunikáciu medzi Objednávateľom a Zhotoviteľom zaznamenanú podľa tejto Zmluvy, zmluvy medzi Zhotoviteľom a Subdodávateľmi a iné podklady preukazujúce riadne plnenie požiadaviek vyplývajúcich z príslušných právnych predpisov a tejto Zmluvy,
   2. ďalšie informácie vyžiadané Objednávateľom a týkajúce sa plnenia predmetu tejto Zmluvy Zhotoviteľom, a to bez zbytočného odkladu, najneskôr však do 5 pracovných dní od doručenia žiadosti Objednávateľa,
   3. zodpovedajúce priestory, kancelársku techniku a inú podporu počas vykonávania auditu, pokiaľ to Objednávateľ požaduje,
   4. na žiadosť prístup do všetkých informačných systémov a sietí Zhotoviteľa alebo Subdodávateľa,
3. Audit u Zhotoviteľa alebo Subdodávateľa, ktorý musí byť oznámený s dostatočným časovým predstihom, nesmie neprimerane zasahovať do činností Zhotoviteľa alebo Subdodávateľa. Objednávateľ sa zaväzuje zachovávať mlčanlivosť o všetkých skutočnostiach zistených počas auditu okrem informácií potrebných na uplatňovanie práv Objednávateľa voči Zhotoviteľovi alebo Subdodávateľovi, prípadne v rozsahu potrebnom na uplatňovanie práv Objednávateľa voči tretím stranám (napríklad voči štátnym orgánom).
4. Náklady, ktoré v súvislosti s auditom vzniknú Objednávateľovi, znáša Objednávateľ, ak tieto náklady nie sú spojené s porušením povinnosti zo strany Zhotoviteľa. Náklady, ktoré v súvislosti s auditom vzniknú Zhotoviteľovi, znáša Zhotoviteľ.
5. Objednávateľ je oprávnený okrem plánovaných auditov vykonávať aj náhodné kontroly zamerané na dodržiavanie podmienok tejto Zmluvy zo strany Zhotoviteľa. Zhotoviteľ je na tento účel povinný umožniť Objednávateľovi vstup do svojich priestorov a poskytnúť mu potrebnú súčinnosť; ustanovenia tejto Zmluvy o audite sa použijú v primeranom rozsahu aj na Subdodávateľa.

# Licenčné ustanovenia

1. Zmluvné strany sa dohodli, že v prípade ak Zhotoviteľ v rámci plnenia predmetu tejto Zmluvy vytvorí a dodá a/alebo implementuje Objednávateľovi Dielo, vo vzťahu ku ktorému Zhotoviteľ je alebo bude oprávneným držiteľom akýchkoľvek práv duševného vlastníctva podľa príslušných aplikovateľných právnych predpisov (ďalej len „**Autorské dielo**“), Zhotoviteľ touto zmluvou Objednávateľovi udeľuje právo na používanie Autorského diela, a to v rozsahu potrebnom pre realizáciu a riadne užívanie Diela a/alebo Autorského diela (ďalej len „**Licencia**“). Zhotoviteľ poskytuje Objednávateľovi Licenciu ako nevýhradnú, časovo neobmedzenú a bez územného obmedzenia. Zhotoviteľ súčasne týmto udeľuje Objednávateľovi aj právo na poskytnutie súhlasu tretím stranám na použitie Autorského diela, ku ktorému je Zhotoviteľ držiteľom alebo poskytovateľom práv na jeho používanie, a to v rozsahu udelenej Licencie.
2. Zmluvné strany sa ďalej dohodli, že Objednávateľ má právo Autorské dielo, ako aj technické riešenia v ňom zachytené alebo zobrazené, meniť, upravovať, modifikovať alebo rozširovať ich funkcionalitu, má právo na vyhotovenie rozmnoženín Autorského diela pre účely vlastného použitia u Objednávateľa alebo archivácie a na spracovanie Autorského diela jeho spojením s iným dielom, ako aj zaradenie Autorského diela do súborného diela, pričom vykonaním takýchto úprav alebo zmien môže poveriť aj tretiu osobu. Pre vylúčenie pochybností sa zmluvné strany dohodli, že ak Autorské dielo zahŕňa Softvér (ako je definovaný v tejto Zmluve), Objednávateľ má právo na vykonanie akejkoľvek zmeny, úpravy, modifikácie alebo rozšírenie funkcionality Softvéru, napríklad formou jeho Upgradu alebo Updatu, vykonané Objednávateľom alebo treťou osobou. Takto zmenené Autorské dielo a technické riešenia v ňom obsiahnuté však môže Objednávateľ využívať výlučne pre svoju vlastnú potrebu, najmä na účely realizácie a riadneho užívania Diela a/alebo Autorského diela.
3. Zmluvné strany sa súčasne dohodli, že úpravy alebo zmeny Autorského diela podľa bodu 2. tohto článku Zmluvy bude Objednávateľ vykonávať iba výnimočne, a to v prípade ak nastane Insolvenčná udalosť alebo Prekážka plnenia zmluvy (ako sú definované v tejto Zmluve), kedy je Objednávateľ oprávnený ukončiť túto Zmluvu odstúpením podľa článku XVII. bod 2. Zmluvy. V takomto prípade je Objednávateľ oprávnený na úpravy a zmeny Autorského diela v rozsahu podľa bodu 2. tohto článku dňom účinnosti takéhoto odstúpenia od Zmluvy.
4. Zmluvné strany sa tiež dohodli, že Zhotoviteľ sa zaväzuje poskytnúť Objednávateľovi aj všetky zdrojové kódy Softvéru v editovateľnej textovej forme tak, aby bolo možné vykonávať zmeny, úpravy, modifikácie alebo rozšírenia funkcionality Softvéru, napríklad formou jeho Upgradu, alebo Updatu. V prípade ak Zhotoviteľ zabezpečí akúkoľvek časť Softvéru v rámci dodaného Diela a/alebo Autorského diela akýmikoľvek prístupovými údajmi (napr. menom, heslom), je povinný tieto prístupové údaje odovzdať Objednávateľovi najneskôr pri odovzdaní a prevzatí Diela v zmysle článku XII. tejto Zmluvy.
5. Všetky práva duševného vlastníctva vlastnené a/alebo vytvorené Zhotoviteľom podľa tejto Zmluvy zostávajú výlučným vlastníctvom Zhotoviteľa. Pre vylúčenie pochybností, dokumentáciu, ktorú Zhotoviteľ poskytuje podľa tejto Zmluvy, prevádza Zhotoviteľ do vlastníctva Objednávateľa.
6. V prípade, že v rámci vykonaného Diela podľa tejto Zmluvy Zhotoviteľ dodá a/alebo implementuje Autorské dielo, vo vzťahu ku ktorému Zhotoviteľ nie je držiteľom alebo poskytovateľom práv na jeho používanie, je Zhotoviteľ povinný zabezpečiť práva na jeho používanie (u príslušného držiteľa alebo poskytovateľa týchto práv) pre Objednávateľa v rozsahu podľa bodu 1. tohto článku Zmluvy. Splnenie tejto povinnosti je Zhotoviteľ povinný Objednávateľovi riadne preukázať pred odovzdaním Diela a/alebo Autorského diela. Nesplnenie tejto povinnosti sa považuje za podstatné porušenie tejto Zmluvy a môže byť dôvodom na neprevzatie Diela resp. jeho časti Objednávateľom z dôvodu neúplnosti.
7. Zhotoviteľ prehlasuje, že má práva na Autorské dielo a plnením predmetu tejto Zmluvy neporušuje žiadne práva duševného vlastníctva iných osôb a je oprávnený s prípadnými právami duševného vlastníctva nakladať, inak zodpovedá za škodu tým spôsobenú. Zhotoviteľ sa súčasne zaväzuje na vlastné náklady vykonať všetky účinné opatrenia na ochranu svojich práv duševného vlastníctva, ako aj ochranu práv vyplývajúcich Objednávateľovi z poskytnutej Licencie, k čomu sa Objednávateľ zaväzuje poskytnúť Zhotoviteľovi potrebnú súčinnosť.
8. Ak je proti Objednávateľovi začaté akékoľvek konanie alebo vznesený akýkoľvek nárok v súvislosti s porušením práv na Autorského dielo, Objednávateľ o tom bez zbytočného odkladu písomne informuje Zhotoviteľa. Zhotoviteľ má právo viesť na svoje vlastné náklady a podľa svojho uváženia takéto konanie alebo rokovanie o vznesenom nároku, vrátane rokovania o urovnaní uvedeného konania alebo nároku. Objednávateľ nevykoná uznanie, ktoré by mohlo nepriaznivo ovplyvniť akékoľvek takéto konanie alebo nárok. Objednávateľ na žiadosť Zhotoviteľa poskytne Zhotoviteľovi všetku primeranú súčinnosť pri vedení takéhoto konania alebo nároku. V prípade akéhokoľvek skutočného alebo údajného porušenia práv podľa tohto bodu Objednávateľom, je Zhotoviteľ povinný na vlastné náklady získať Licenciu tak, aby ďalej už nedochádzalo k žiadnemu porušovaniu práv a poskytnúť Objednávateľovi Licenciu na riadne užívanie predmetu Zmluvy.
9. Odmena za poskytnutie oprávnení podľa predchádzajúcich bodov je zahrnutá v cene Diela v zmysle článku III. bodu 1. Zmluvy.
10. Zhotoviteľ je ďalej povinný na vyžiadanie bezodkladne poskytnúť Objednávateľovi informácie potrebné pre riadnu aplikáciu prípadnej zrážkovej dane v zmysle platných právnych predpisov.

# Poistenie

1. Zhotoviteľ prehlasuje, že má pre svoju ochranu uzavretú poistnú zmluvu pre poistenie zodpovednosti za škodu spôsobenú v súvislosti s výkonom svojej podnikateľskej činnosti na krytie škôd, ktoré môže Zhotoviteľ spôsobiť pri plnení tejto Zmluvy, na majetku a zdraví osôb bez ohľadu na to, či ide o Objednávateľa alebo o tretie osoby, vrátane ale nie výlučne zodpovednosti za škodu spôsobenú vadnou prácou a/alebo vadným výrobkom a zodpovednosti za škodu na životnom prostredí (ďalej len “**Poistené riziká**“), s poistnou sumou do výšky najmenej 500 000 EUR (slovom: päťstotisíc eur) na jednu a všetky poistné udalosti počas poistného obdobia ktorým bude 1 kalendárny rok (ďalej len „**Poistná zmluva**“).
2. Zhotoviteľ sa zaväzuje udržiavať v platnosti Poistnú zmluvu tak, aby Poistené riziká boli kontinuálne kryté poistením dojednaným touto Poistnou zmluvou počas celej doby účinnosti tejto Zmluvy. Zhotoviteľ je povinný poskytnúť kópiu Poistnej zmluvy alebo potvrdenia príslušnej poisťovne o uzavretí Poistnej zmluvy (ďalej len “**Poistný certifikát**“), a to najneskôr do 30 dní odo dňa uzavretia tejto Zmluvy.
3. Ak zhotoviteľ uzatvorí novú poistnú zmluvu, ktorou dojedná poistenia v rozsahu Poistnej zmluvy alebo predĺži platnosť Poistnej zmluvy počas účinnosti tejto Zmluvy na vyššie uvedené Poistené riziká, je povinný predložiť Objednávateľovi kópiu tejto novej poistnej zmluvy alebo Poistný certifikát preukazujúceho splnenie požiadaviek na poistenie v rozsahu Poistnej zmluvy bezodkladne, avšak nie neskôr ako 10 pracovných dní, po nadobudnutí účinnosti novej alebo predĺženej Poistnej zmluvy.
4. Nesplnenie ktorejkoľvek povinnosti vyplývajúcej z tohto článku sa považuje za podstatné porušenie zmluvných povinností Zhotoviteľa.

# Preberacie testy ES

1. Zhotoviteľ pred odovzdaním časti Diela vykoná podľa tejto Zmluvy nasledovné, nie však výlučne len tu uvedené preberacie testy ES:
2. V rámci Etapy 1 vykoná Zhotoviteľ 72 hodinový test, počas ktorého bude preukázané, že ES1 je možne prevádzkovať v pôvodnom výkonovom a regulačnom rozsahu. Počas 72 hodinového testu, bude odskúšaná prevádzka ES1 v celom otáčkovom rozsahu od 2050 ÷ 3900 ot/min-1, z toho minimálne 48 hodín, bude ES1 prevádzkovaný v rozsahu otáčok od 2050 do 3000 ot/min-1. Počas 72 hodinového testu budú odskúšané všetky štandardné aj neštandardné prevádzkové režimy vrátane normálneho ako aj havarijného odstavenia ES1.
3. V rámci Etapy 2 vykoná Zhotoviteľ 72 hodinový test, počas ktorého bude preukázané, že ES2 a ES3 je možne prevádzkovať v pôvodnom výkonovom a regulačnom rozsahu. Počas 72 hodinového testu, bude odskúšaná prevádzka ES2 a ES3 v celom otáčkovom rozsahu od 2050 ÷ 3900 ot/min-1, z toho minimálne 48 hodín, bude ES2 a ES3 prevádzkovaný v rozsahu otáčok od 2050 do 3000 ot/min-1. Počas 72 hodinového testu budú odskúšané všetky štandardné aj neštandardné prevádzkové režimy, vrátane normálneho ako aj havarijného odstavenia ES2 a ES3.
4. Objednávateľ na svoje náklady zabezpečí elektrickú energiu na vykonanie 72 hodinového testu v zmysle tohto článku. Pre vylúčenie pochybností v prípade ak sa bude musieť 72 hodinový test opakovať z dôvodov a/alebo pochybení na strane Zhotoviteľa, náklady na zabezpečenie elektrickej energie na opakovanie 72 hodinového testu bude znášať Zhotoviteľ.
5. Detailný režim prevádzky ES bude presne stanovený v programe skúšok, ktorý pripraví Zhotoviteľ a predloží Objednávateľovi na posúdenie, minimálne 10 pracovných dni pred začatím preberacích testov ES podľa tohto článku.
6. V prípade ak Zhotoviteľ ani po opätovnom opakovaní 72 hodinového testu v zmysle tohto článku nepreukáže, že ES1 je schopná prevádzky vo výkonovom a regulačnom rozsahu uvedenom v bode 1. písm. a) tohto článku, si Objednávateľ vyhradzuje právo na ukončenie preberacieho 72 hodinového testu a Zhotoviteľ má povinnosť uviesť ES1 do pôvodného stavu funkčného stavu t.j. ako bol odovzdaný Zhotoviteľovi pred začatím realizácie Diela.

# Odovzdanie a prevzatie diela

1. Zhotoviteľ splní svoju povinnosť vykonať Dielo po častiach podľa miľníkov 1 až 3 v zmysle bodu 3. článku II. Zmluvy, v rozsahu, kvalite a spôsobom stanoveným touto Zmluvou. Akékoľvek neformálne prevzatie, či už konkludentným spôsobom alebo samotným uvedením do prevádzky, je vylúčené
2. Zhotoviteľ splní svoju povinnosť vykonať dielo (alebo jeho časť) včas, ak Objednávateľovi odovzdá Dielo v termíne dohodnutom v Zmluve.
3. Za riadne vykonané Dielo (alebo jeho časť) sa považuje Dielo (alebo jeho časť) vykonané bez akýchkoľvek vád a nedorobkov, plne funkčné a zodpovedajúce účelu Zmluvy, na ktorom budú vykonané všetky skúšky definované touto Zmluvou preukazujúce kvalitu, funkčnosť a spoľahlivosť Diela (alebo jeho časti), ako aj dodržanie parametrov dohodnutých v tejto Zmluve, a podmienok stanovených vo vyjadreniach, stanoviskách a rozhodnutiach orgánov verejnej správy. Objednávateľ je povinný riadne vykonané Dielo (alebo jeho časť) prevziať.
4. Zhotoviteľ je povinný písomne oznámiť Objednávateľovi najneskôr 15 dní vopred, kedy bude Dielo (alebo jeho časť) pripravené na odovzdanie.
5. Potvrdením o odovzdaní a prevzatí Diela (alebo jeho časti) je preberací protokol, ktorý je vyhotovený v písomnej forme (ďalej len „**Preberací protokol**“) a musí obsahovať najmä:

* označenie Zmluvy
* dátum odovzdania a prevzatia Diela (alebo jeho časti);
* popis Diela (alebo jeho časti);
* uvedenie prípadných vád a nedorobkov zistených Objednávateľom pri odovzdávaní Diela (alebo jeho časti), ktoré však nebránia funkčnosti Diela (alebo jeho časti) a uvedenie lehoty na ich odstránenie (uvedená podmienka platí len v prípade, ak Objednávateľ od Zhotoviteľa Dielo napriek takýmto vadám a nedorobkom preberie);
* potvrdenie, že Dielo (alebo jeho časť) je vyhotovené v súlade s touto Zmluvou;
* potvrdenie, že na Diele (alebo jeho časti) boli úspešne vykonané všetky skúšky;
* potvrdenie, že bola dodaná kompletná dokumentácia k Dielu (alebo jeho časti).

1. Zhotoviteľ je povinný Preberací protokol predložiť na schválenie a podpis Objednávateľovi. Preberací protokol musí byť písomne potvrdený podpisom oboch Zmluvných strán.

# Zodpovednosť za Vady a záruka

1. **Záruka a zodpovednosť za Vady**
   1. Zhotoviteľ zodpovedá za to, že Dielo bude zhotovené v súlade s podmienkami tejto Zmluvy, vrátene jej príloh a že počas záručnej doby bude mať vlastnosti, dojednané v tejto Zmluve.
   2. Zhotoviteľ zodpovedá za Vady, ktoré má Dielo v čase jeho odovzdania a prevzatia. Zhotoviteľ zodpovedá za Vady Diela vzniknuté aj po tomto čase, ak boli spôsobené porušením jeho povinností. Zhotoviteľ zodpovedá aj za Vady Diela v rozsahu záruky za akosť.
   3. Za Vady Diela sa pre účely odovzdania a prevzatia Diela považuje aj chýbajúca alebo neúplná dokumentácia, ktorú je zhotoviteľ povinný predložiť podľa tejto Zmluvy a podmienok zhotovenia Diela.
   4. Zhotoviteľ poskytuje Objednávateľovi záruku na Dielo v trvaní 24 mesiacov. Záručná doba začína plynúť odo dňa protokolárneho prevzatia Diela Objednávateľom (podpisom Preberacieho protokolu oboma zmluvnými stranami). Záručná doba však neplynie v období, počas ktorého Objednávateľ nemohol Dielo užívať pre Vady.
   5. V prípade, ak sa na Diele vyskytnú v záručnej dobe Vady, má Objednávateľ právo počas trvania záručnej doby na odstránenie týchto Vád Zhotoviteľom bez akýchkoľvek nárokov Zhotoviteľa. Zhotoviteľ sa zaväzuje reklamované Vady odstrániť najneskôr do 30 dní od doručenia písomnej reklamácie Objednávateľa o vzniku Vady. Za písomnú reklamáciu Objednávateľa sa považuje aj reklamácia zaslaná Zhotoviteľovi elektronickou poštou na emailovú adresu: [●].
2. **Náhrada škody**
   1. Zmluvná strana, ktorá poruší svoje zmluvné povinnosti alebo akýkoľvek záväzok vyplývajúci z tejto Zmluvy (povinná strana), je zodpovedná za škodu, ktorú takto spôsobí druhej Zmluvnej strane (oprávnená strana), a je povinná ju nahradiť oprávnenej strane. Avšak nepriame a následné škody ako strata zisku sú vylúčené, toto vylúčenie sa nevzťahuje na škody spôsobené hrubou nedbanlivosťou alebo úmyselným konaním.
   2. Bez ohľadu na čokoľvek iné dohodnuté v tejto Zmluve, zodpovednosť Zhotoviteľa v súvislosti s touto zmluvou je limitovaná do výšky 100% zmluvnej ceny s výnimkou škôd spôsobených hrubou nedbanlivosťou alebo úmyselným konaním.

# Náhradné diely

* + - 1. Zhotoviteľ predloží ponuku na náhradné diely pre FM odporúčané ako typické pre 5-ročnú prevádzku FM do 60 dní od dátumu ukončeného preberacieho testu v zmysle článku XI. písm. b) Zmluvy. Ponúknuté náhradné diely budú vymenované podľa jednotlivých položiek katalógu náhradných dielov.
      2. Objednávateľ má právo požadovať, aby Zhotoviteľ uzatvoril osobitnú zmluvu/objednávku na náhradné diely podľa bodu 1 vyššie.
      3. Zhotoviteľ má povinnosť garantovať dostupnosť náhradných dielov na riadnu prevádzku a údržbu Diela počas doby najmenej 15 rokov od prevzatia Diela.

# Zmluvné sankcie

1. V prípade, ak Zhotoviteľ nedodrží termín vykonania Diela podľa článku II. bod 3. (neodovzdá riadne ukončené Dielo v dohodnutom termíne), Objednávateľ má právo uplatniť voči Zhotoviteľovi zmluvnú pokutu vo výške 0,3% z ceny Diela za každý, aj začatý deň omeškania , avšak max. do výšky 100% zmluvnej ceny Diela. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo užívanie Diela alebo iných dokladov, ktoré je Zhotoviteľ povinný predložiť Objednávateľovi podľa Zmluvy.
2. Okrem toho, Objednávateľ má právo vyúčtovať Zhotoviteľovi zmluvnú pokutu v nižšie definovaných prípadoch a v nižšie definovanej výške:
3. 1 000,- EUR / slovom: tisíc eur/ za porušenie predpisov BOZP, PO, predpisov na ochranu ŽP a nakladania s odpadmi, osobitne za každé porušenie zvlášť;
4. 1 000,- EUR / slovom: tisíc eur/ za porušenie práv z priemyselného vlastníctva, práv z duševného vlastníctva alebo obdobných práv ako aj za porušenie povinnosti zachovávania tajomstva a za zverejnenie a reklamu bez súhlasu Objednávateľa za každé jedno porušenie zvlášť;
5. 100,- EUR / slovom: sto eur/ za každý deň omeškania Zhotoviteľa s odstránením reklamovanej vady Diela podľa článku XIII. tejto Zmluvy, po márnom uplynutí lehoty upravenej v článku XIII. bod 1.5. za každý deň omeškania, a to za každú neodstránenú reklamovanú vadu zvlášť;
6. 500 000,- EUR / slovom: päťstotisíc eur/ za nedodržanie povinnosti Zhotoviteľa podľa článku XI, bod 1, písm. a).,
7. 1 000,- EUR / slovom: tisíc eur/ za každé iné porušenie zmluvných povinností, okrem povinností zabezpečených zmluvnou pokutou v zmysle ustanovení tohto článku Zmluvy.
8. Zaplatením zmluvných pokút sa Zhotoviteľ nezbavuje povinnosti Dielo riadne vykonať.
9. Uplatnením zmluvnej pokuty ani jej zaplatením nie je dotknutý nárok Objednávateľa na náhradu škody, pričom Objednávateľ má nárok na náhradu škody popri zmluvnej pokute.
10. V prípade, že v dôsledku porušenia povinnosti Zhotoviteľa (napr. omeškaním Zhotoviteľa, porušením podmienok stanovených vo všeobecne záväzných právnych predpisoch alebo v rozhodnutiach príslušných orgánov verejnej správy) dôjde k právoplatnému uloženiu pokuty alebo k uloženiu inej peňažnej sankcie Objednávateľovi, je Objednávateľ oprávnený uplatniť voči Zhotoviteľovi nárok na náhradu škody vo výške takto uloženej pokuty alebo inej peňažnej sankcie a Zhotoviteľ je povinný takto spôsobenú škodu Objednávateľovi bezodkladne, najneskôr však do troch dní od doručenia výzvy Objednávateľa na zaplatenie nahradiť.

# Osobitné ustanovenia

1. Zmluvné strany sa v súlade s ustanovením § 364 zákona č. 513/1991 Zb. Obchodný zákonník, v znení neskorších predpisov (ďalej len “**Obchodný zákonník**“) dohodli, že Zmluvné strany si nemôžu započítať voči druhej Zmluvnej strane akékoľvek svoje pohľadávky bez predchádzajúceho písomného súhlasu druhej Zmluvnej strany alebo osobitnej písomnej dohody Zmluvných strán.
2. Zmluvné strany sa dohodli, že žiadna zo Zmluvných strán nie je oprávnená, bez predchádzajúceho písomného súhlasu druhej Zmluvnej strany, postúpiť alebo previesť svoje práva prípadne pohľadávky z tejto Zmluvy vyplývajúce. V opačnom prípade je taký prevod práv resp. postúpenie pohľadávky neplatné.
3. V prípade, že Zhotoviteľ poskytuje Objednávateľovi osobné  údaje dotknutých osôb (tak ako ich definujú platné právne predpisy o ochrane osobných údajov), Zhotoviteľ vyhlasuje, že disponuje primeraným právnym základom na toto poskytnutie osobných údajov, pričom príslušné dotknuté osoby vopred informoval o poskytnutí ich osobných údajov Objednávateľovi, ako aj o tom, že informácie o spracúvaní osobných údajov v informačných systémoch Objednávateľa sú zverejnené na webovom sídle Objednávateľa (http://www.eustream.sk). Zhotoviteľ sa zaväzuje kedykoľvek na žiadosť Objednávateľa existenciu primeraného právneho základu preukázať.

# Ukončenie zmluvy

1. Ktorákoľvek zo Zmluvných strán je oprávnená odstúpiť od tejto Zmluvy v prípadoch stanovených touto Zmluvou alebo Obchodným zákonníkom, najmä však v prípade, ak druhá Zmluvná strana podstatne poruší svoje zmluvné povinnosti vyplývajúce z tejto Zmluvy. Právne účinky odstúpenia od Zmluvy z dôvodu podstatného porušenia nastávajú dňom doručenia písomného oznámenia o odstúpení druhej Zmluvnej strane. Zmluvné strany sa dohodli, že za podstatné porušenie zmluvných povinností sa považuje porušenie akejkoľvek povinnosti, vyplývajúcej z tejto Zmluvy, ktoré nebude napravené ani v dodatočnej primeranej lehote stanovenej druhou Zmluvnou stranou.
2. Zmluvné strany sa dohodli, že Objednávateľ je oprávnený odstúpiť od tejto Zmluvy s účinnosťou odo dňa doručenia písomného odstúpenia od Zmluvy Zhotoviteľovi aj v prípade, ak nastane Insolvenčná udalosť alebo Prekážka plnenia zmluvy . Zhotoviteľ je povinný oznámiť písomne Objednávateľovi hrozbu a vznik Insolvenčnej udalosti a/alebo Prekážky plnenia zmluvy spolu s ich dôsledkami a predpokladaným časom ich trvania. Správu je povinný Zhotoviteľ podať bez zbytočného odkladu po tom, čo sa o Insolvenčnej udalosti a/alebo Prekážke plnenia zmluvy dozvedel alebo pri náležitej starostlivosti mohol dozvedieť. Škody vyplývajúce z neoznámenia alebo z neskorého oznámenia o hrozbe alebo vzniku Insolvenčnej udalosti a/alebo Prekážky plnenia zmluvy znáša Zhotoviteľ.
3. Odstúpenie od Zmluvy sa nedotýka nárokov na náhradu škody vzniknutej porušením tejto Zmluvy, nárokov na zaplatenie zmluvných pokút, nárokov zo zodpovednosti za vady a iných ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení tejto Zmluvy.

# Okolnosti vylučujúce zodpovednosť

1. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.
2. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov.
3. Zmluvná strana nenesie zodpovednosť za nesplnenie svojich povinností, vyplývajúcich zo Zmluvy, ak preukáže, že:
   * + - * nesplnenie nastalo následkom mimoriadnych nepredvídateľných a neodvrátiteľných udalostí,
         * prekážky ani ich následky nebolo možné v čase uzatvárania Zmluvy predvídať, a
         * prekážkam ani ich následkom sa nedalo zabrániť, vyhnúť ani ich prekonať.
4. Medzi nepredvídateľné a neodvrátiteľné prekážky nepatria tie, ktoré boli spôsobené neudelením úradných povolení, licencií alebo podobných oprávnení povinnej strane.
5. Zmluvná strana, ktorá porušuje svoju povinnosť alebo ktorá s prihliadnutím na všetky okolnosti má vedieť, že poruší svoju povinnosť zo záväzkového vzťahu, je povinná oznámiť druhej Zmluvnej strane povahu a dôsledky prekážky, ktorá jej bráni alebo bude brániť v plnení povinnosti. Správa sa musí podať bez zbytočného odkladu po tom, čo sa povinná strana o prekážke dozvedela alebo pri náležitej starostlivosti mohla dozvedieť. Nesplnenie oznamovacej povinnosti zaväzuje povinnú stranu nahradiť škodu, ktorej sa mohlo včasným oznámením predísť.
6. Účinky okolností vylučujúcich zodpovednosť sú obmedzené iba na dobu, pokiaľ trvá prekážka, s ktorou sú tieto účinky spojené.
7. Okolnosti vylučujúce zodpovednosť oslobodzujú povinnú stranu od povinnosti uhradiť škodu, zmluvnú pokutu a iné zmluvne dohodnuté sankcie.
8. O dobu trvania okolností vylučujúcich zodpovednosť sa predlžuje čas plnenia tak, aby bol pre oprávnenú stranu prijateľný. Počas tejto doby sa odopiera oprávnenej strane právo, ak existovalo, na odstúpenie od Zmluvy.
9. Ak okolnosti vylučujúce zodpovednosť trvajú dlhšie ako 6 mesiacov, ktorákoľvek zo Zmluvných strán je oprávnená jednostranne od Zmluvy odstúpiť.

# Uplatňované právo a riešenie sporov

1. Táto Zmluva, ako aj práva a povinnosti z nej vyplývajúce, vrátane posudzovania jej platnosti ako aj následkov jej prípadnej neplatnosti, sa riadia a budú vykladané na základe a v súlade s právnym poriadkom Slovenskej republiky. Zmluvné strany týmto zároveň vylučujú aplikáciu akýchkoľvek a všetkých kolíznych noriem upravených v právnych predpisoch a v dvojstranných a/alebo viacstranných medzinárodných zmluvách a/alebo dohodách, ktoré sú súčasťou právneho poriadku Slovenskej republiky.
2. Právne vzťahy, ktoré nie sú v Zmluve bližšie upravené, sa riadia ustanoveniami Obchodného zákonníka.
3. Zmluvné strany sa dohodli, že všetky spory vyplývajúce z tejto Zmluvy alebo v súvislosti s ňou budú riešené vzájomnou dohodou Zmluvných strán. V prípade, že nedôjde k dohode, budú spory s konečnou platnosťou rozhodnuté príslušným súdom v Slovenskej republike.

# Záverečné ustanovenia

1. **Platnosť a účinnosť ZMLUVY**
   1. Táto zmluva nadobúda platnosť a účinnosť dňom jej podpisu oboma Zmluvnými stranami.
   2. Túto zmluvu je možné zmeniť alebo doplniť len formou písomných dodatkov podpísaných Zmluvnými stranami.
   3. V prípade, že by sa niektoré ustanovenia tejto Zmluvy stali neplatnými alebo neúčinnými, alebo ak by sa v dôsledku legislatívnych zmien dostali niektoré z ustanovení tejto Zmluvy do rozporu s platnými a účinnými právnymi predpismi Slovenskej republiky, nie je týmto dotknutá platnosť a účinnosť zostávajúcich ustanovení tejto Zmluvy. Namiesto neplatného alebo neúčinného ustanovenia platia za zmluvne dohodnuté tie ustanovenia, ktoré sa svojim zmyslom a účelom neplatnému alebo neúčinnému ustanoveniu Zmluvy najviac približujú.
   4. Práva a povinnosti Zmluvných strán neupravené touto Zmluvou sa spravujú ustanoveniami Všeobecných obchodných podmienok a Obchodným zákonníkom v takto určenom poradí. Odchylné dojednania tejto Zmluvy majú prednosť pred znením Všeobecných obchodných podmienok.
   5. Táto Zmluva je vyhotovená v 4 originálnych vyhotoveniach v slovenskom jazyku. Každá Zmluvná strana si ponechá po 2 vyhotovenia.
2. **Poradie dôležitosti dokumentov**

Zmluvné strany sa dohodli, že ak vzniknú akékoľvek pochybnosti ohľadne súladu medzi textom Zmluvy a prílohami Zmluvy alebo akýmikoľvek dokumentmi, na ktoré sa táto Zmluva odvoláva, budú Zmluvné strany pri výklade Zmluvy, ako aj práv a povinností z nej vyplývajúcich, prihliadať na dôležitosť jednotlivých dokumentov podľa nasledovného poradia:

1. Základný text Zmluvy (t.j. bez príloh);
2. Technická špecifikácia (Príloha č. 1 Zmluvy);
3. Technické normy a všeobecné špecifikácie, na ktoré sa zmluva vrátane jej príloh odvoláva;
4. **Neúčinné ustanovenia**
   1. V prípade, ak sa akékoľvek ustanovenie tejto Zmluvy stane v akomkoľvek ohľade neplatným, nezákonným alebo nevymáhateľným, nebude tým žiadnym spôsobom dotknutá, alebo porušená platnosť, zákonnosť alebo vymáhateľnosť ostatných ustanovení Zmluvy.
   2. V prípade, ak sa akékoľvek ustanovenia tejto Zmluvy stanú neplatnými (napríklad z dôvodu zmeny všeobecne záväzných právnych predpisov), zaväzujú sa Zmluvné strany neplatné časti tejto Zmluvy nahradiť novými ustanoveniami, ktoré budú v súlade s platnými všeobecne záväznými právnymi predpismi, a ktoré budú svojim obsahom najbližšie účelu, ktorý Zmluvné strany touto Zmluvou sledovali. Do tej doby sa Zmluvné strany budú v tejto časti riadiť ustanoveniami príslušných všeobecne záväzných právnych predpisov.
5. **Postúpenie práv a pohľadávok**

Zmluvné strany sa dohodli, že postúpenie pohľadávok a/alebo akýchkoľvek práv, vyplývajúcich z tejto Zmluvy, bez predchádzajúcej písomnej dohody s druhou Zmluvnou stranou tejto Zmluvy je vylúčené.

1. **Solidárne práva a záväzky.** 
   1. V prípade ak na strane Zhotoviteľa uzavrelo Zmluvu viacero spoločností, Zmluvné strany sa dohodli, že voči Objednávateľovi budú tieto spoločnosti konať a vystupovať nasledovne:
2. Zo všetkých práv a záväzkov Zhotoviteľa z tejto Zmluvy vyplývajúcich a/alebo s touto Zmluvou súvisiacich, sú spoločnosti vystupujúce na strane Zhotoviteľa oprávnené a zaviazané spoločne a nerozdielne (solidárne práva a solidárne záväzky).
3. Objednávateľ je oprávnený požadovať plnenie záväzkov Zhotoviteľa od ktorejkoľvek zo spoločností vystupujúcej na strane Zhotoviteľa.
4. Zmluvné strany sa dohodli, že za Zhotoviteľa (spoločnosti vystupujúce na strane Zhotoviteľa bude práva Zhotoviteľa voči Objednávateľovi uplatňovať iba jedna zo spoločností vystupujúcich na strane Zhotoviteľa, a to výlučne spoločnosť ***[***................. ***doplní Zhotoviteľ]***
5. Zmluvné strany sa dohodli, že výlučne spoločnosť ***[***................. ***doplní Zhotoviteľ]*** bude oprávnená vystaviť príslušnú faktúru a požadovať jej zaplatenie v mene Zhotoviteľa.
6. Spoločnosti vystupujúce na strane Zhotoviteľa zároveň potvrdzujú, že za účelom plnenia tejto Zmluvy uzavreli medzi sebou Zmluvu o združení. Kópiu Zmluvy o združení je Zhotoviteľ povinný predložiť Objednávateľovi do 10 dní od podpisu tejto zmluvy.
7. **Oslobodenie OBJEDNÁVATEĽA od práv tretích strán**
   1. Zhotoviteľ zodpovedá za porušenie práv z priemyselného vlastníctva, práv z duševného vlastníctva alebo iných obdobných práv, ktoré patria tretím osobám, ak k porušeniu týchto práv došlo v dôsledku činnosti Zhotoviteľa alebo v dôsledku použitia plnení poskytnutých Zhotoviteľom.
   2. Zhotoviteľ je povinný oslobodiť Objednávateľa od všetkých nárokov z údajných alebo skutočných porušení práv z priemyselného vlastníctva, práv z duševného vlastníctva alebo iných obdobných práv, ak k nim došlo v súvislosti s touto Zmluvou alebo v súvislosti s plneniami poskytnutými podľa tejto Zmluvy.
   3. Zhotoviteľ sa zaväzuje, že v prípade potreby zabezpečí oprávnenie na užívanie práv z priemyselného vlastníctva, práv z duševného vlastníctva alebo iných obdobných práv (užívateľské oprávnenia), alebo prípadne prevod týchto práv pre Objednávateľa. Náklady s tým spojené znáša Zhotoviteľ, pričom Zmluvné strany sa dohodli, že tieto náklady (ak vzniknú) sa považujú za už zahrnuté do ceny Diela.
8. **Verejné obstarávanie**
   1. Bez ohľadu na čokoľvek iné uvedené v Zmluve Zhotoviteľ berie na vedomie, že:
      1. Táto Zmluva bola uzavretá na základe postupu verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „Zákon o VO“);
      2. Akýkoľvek dodatok k tejto Zmluve, ako aj akákoľvek osobitná zmluva (objednávka), ktorej predmetom by mali byť akékoľvek zmeny v plnení Zmluvy, môže byť medzi Zmluvnými stranami uzatvorené len za podmienky, že budú splnené príslušné podmienky stanovené Zákonom o VO;
      3. Objednávateľ je v zmysle Zákona o VO povinný zverejniť túto Zmluvu, ako aj ďalšie informácie týkajúce sa jej plnenia (napr. správu o uzavretí Zmluvy, referenciu o plnení Zmluvy, správu o plnení Zmluvy po jej ukončení a pod.), spôsobom a v rozsahu podľa uvedeného Zákona o VO;
   2. Zhotoviteľ sa zaväzuje poskytnúť Objednávateľovi na základe jeho písomnej žiadosti súčinnosť potrebnú pre splnenie povinností Objednávateľa podľa Zákona o VO, najmä poskytnúť Objednávateľovi úplné a pravdivé informácie a/alebo doklady vyžadované v zmysle Zákona o VO.
   3. Zhotoviteľ berie na vedomie, že počas trvania tejto Zmluvy má povinnosť (i) byť zapísaný v registri partnerov verejného sektora (ďalej ako „RPVS“) v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú (ďalej ako **„**Zákon o RPVS“); a (ii) riadne a včas si plniť všetky povinnosti vyplývajúce zo Zákon o RPVS. Zhotoviteľ sa zaväzuje zabezpečiť splnenie povinnosti zápisu do RPVS aj všetkých u svojich Subdodávateľov, ak im táto povinnosť vznikne, a to ešte pred uzavretím príslušnej subdodávateľskej zmluvy, ako aj riadne a včasné plnenie všetkých ich povinností vyplývajúcich zo Zákon o RPVS. Porušenie povinností podľa prvej alebo druhej vety tohto bodu 7.3 sa považuje za podstatné porušenie Zmluvy Zhotoviteľom.
   4. Akúkoľvek zmenu údajov o Zhotoviteľovi a/alebo o Subdodávateľovi, najmä (ale nie výlučne) zmenu údajov, ktoré sú predmetom zápisu do RPVS , ako aj údajov, ktoré je Zhotoviteľ povinný písomne oznámiť Objednávateľovi podľa článku Článok VII Zmluvy, je Zhotoviteľ povinný bezodkladne oznámiť Objednávateľovi, najneskôr však v lehote stanovenej príslušným právnym predpisom pre oznámenie danej skutočnosti príslušnému orgánu verejnej správy, a ak taká lehota nie je právnym predpisom stanovená, tak najneskôr do 15 pracovných dní odkedy sa príslušná zmena stala účinnou. Porušenie povinnosti Zhotoviteľa podľa tohto bodu je podstatným porušením Zmluvy.
9. **Financovanie a Kontrola**
   1. Zhotoviteľ týmto berie na vedomie, že na zhotovenie Diela a/alebo poskytnuté služby a/alebo nákup tovaru budú Objednávateľovi vyčlenené a poskytnuté prostriedky Európskej únie / Fondu INEA/CEF/ENER/M2016/1291691 číslo: 6.2.1-0019-SKPL-W-M-16 (ďalej len „**pomoc**“). Zhotoviteľ zároveň berie na vedomie, že Objednávateľ je v súvislosti s poskytnutím pomoci povinný umožniť vykonanie kontroly a auditu zo strany oprávnených osôb v zmysle príslušných právnych predpisov Slovenskej republiky a právnych aktov Európskej únie (najmä Európskej komisie, Agentúry INEA alebo akýchkoľvek iných agentúr Európskej komisie, Európskeho úradu pre boj proti podvodom – OLAF, Európskeho dvora audítorov), a to najmä (nie však výlučne) kontroly dodržiavania podmienok, za ktorých bola pomoc poskytnutá, ako aj ostatných skutočností, ktoré by mohli mať vplyv na správnosť, hospodárnosť a účelnosť použitia poskytnutej pomoci (ďalej len „**kontrola**“).
   2. Zhotoviteľ je povinný kedykoľvek počas platnosti a účinnosti tejto Zmluvy, ako aj po skončení jej účinnosti, poskytnúť všetku potrebnú súčinnosť na vykonanie kontroly zo strany oprávnených osôb v zmysle príslušných právnych predpisov Slovenskej republiky a právnych aktov Európskej únie. Zhotoviteľ je v rámci uvedenej povinnosti povinný najmä vytvoriť zamestnancom oprávnených osôb na výkon kontroly primerané podmienky na riadne a včasné vykonanie kontroly a poskytnúť im potrebnú súčinnosť a všetky vyžiadané informácie a listiny. Zhotoviteľ je taktiež povinný zabezpečiť prítomnosť zodpovedných osôb a zdržať sa konania, ktoré by mohlo ohroziť začatie a riadny priebeh výkonu kontroly. Pre vylúčenie pochybností Zhotoviteľovi v tejto súvislosti nevznikajú žiadne oprávnenia voči oprávneným osobám a/alebo orgánom vykonávajúcim kontrolu a/alebo audit. Avšak zhotoviteľ nie je povinný zaplatiť za žiadnu takúto návštevu alebo činnosti týchto oprávnených osôb a orgánov.
   3. Zhotoviteľ je povinný zabezpečiť splnenie povinnosti podľa tohto bodu 8 v rovnakom rozsahu aj u svojich subdodávateľov.
   4. Bez ohľadu na iné ustanovenia zmluvy, Zhotoviteľ zodpovedá bez obmedzenia za akúkoľvek ujmu, ktorá vznikne Objednávateľovi v dôsledku porušenia povinnosti Zhotoviteľa vyplývajúcej z tohto bodu 8.
   5. Bez ohľadu na iné ustanovenia Zmluvy, ak Objednávateľovi nebudú na realizáciu Diela poskytnuté prostriedky z verejných zdrojov podľa bodu 8.1 tohto bodu 8 tohto článku Zmluvy z akéhokoľvek dôvodu, za ktorý zodpovedá Zhotoviteľ (napr. neskoré ukončenie realizácie Diela v dôsledku omeškania Zhotoviteľa), je Zhotoviteľ povinný nahradiť takto spôsobenú škodu Objednávateľovi v plnej výške, ak Objednávateľ neodstúpi od Zmluvy z dôvodu omeškania Zhotoviteľa.
10. **Zachovávanie dôvernosti**
    1. Zhotoviteľ má zakázané, zverejňovať, sprístupňovať tretím osobám alebo inak využívať informácie, ktoré sa dozvedel v súvislosti s plnením tejto Zmluvy pre iný účel ako je plnenie tejto Zmluvy.
    2. Uvedený záväzok Zhotoviteľa trvá a zostáva v platnosti aj po splnení predmetu Zmluvy, ako aj v prípade predčasného ukončenia tejto Zmluvy.
    3. Zhotoviteľ je povinný vyžadovať zachovávanie tajomstva od svojich Subdodávateľov a od svojich zamestnancov, pričom je povinný mať výslovne upravený takýto záväzok aj vo svojich zmluvách so svojimi Subdodávateľmi a so svojimi zamestnancami.
    4. Ustanovenia tohto bodu sa budú vzťahovať mutatis mutandis na Objednávateľa.
11. **Zverejnenie a reklama**
    1. Články, filmy, fotografie alebo reklamné materiály, vrátane tlačových správ, v ktorých sú použité informácie alebo zobrazenia súvisiace s predmetom tejto Zmluvy, má Zhotoviteľ právo vyhotovovať a zverejňovať iba vtedy, ak dal k takejto činnosti Objednávateľa vopred písomný súhlas.
12. Zmluvné strany vyhlasujú, že sú plne spôsobilé na právne úkony, ich prejavy vôle sú dostatočne zrozumiteľné, určité a vážne a ich zmluvná voľnosť nebola žiadnym spôsobom obmedzená. Zmluvné strany vyhlasujú, že túto Zmluvu neuzatvárali v tiesni, ani v omyle, ani za inak nevýhodných podmienok, Zmluvu si prečítali, jej obsahu porozumeli a na znak toho, že obsah tejto Zmluvy zodpovedá ich skutočnej a slobodnej vôli, ju podpísali.
13. Zmluvné strany prehlasujú, že podpisom tejto Zmluvy prevzali aj nasledovné prílohy, ktoré sú neoddeliteľnou súčasťou tejto Zmluvy:

|  |  |
| --- | --- |
| Príloha č. 1: | Technická špecifikácia |
| Príloha č. 2: | Špecifikácia ceny diela |
| Príloha č. 3: | Všeobecné obchodné podmienky na vykonanie prác a poskytnutie služieb |
| Príloha č. 4: | Povinnosti dodávateľov a zmluvných partnerov v ochrannom pásme prepravnej siete, v objektoch a na technologických zariadeniach spoločnosti eustream a.s. v oblasti BOZP a environmentu |
| Príloha č. 5: | Zmluvu o pripojení externých subjektov a Dohoda o zachovaní mlčanlivosti (vzor) |
| Príloha č. 6: | Bezpečnostné politiky a opatrenia na zabezpečenie kybernetickej bezpečnosti |
| Príloha č. 7: | Hlásenie kybernetických bezpečnostných incidentov |
| Príloha č. 8: | Zoznam osôb s prístupom k údajom a informáciám |

|  |  |
| --- | --- |
| V Bratislave, dňa: [●] | V [●], dňa: [●] |
| Objednávateľ: | Zhotoviteľ: |
| ............................................ | ......................................... |
| [Meno, priezvisko, funkcia] | [Meno, priezvisko, funkcia] |
| ............................................ | ............................................ |
| [Meno, priezvisko, funkcia] |  |